ઇન્કમ ડિક્લેરેશન સ્કીમ ૧ જૂન ૨૦૧૬થી અમલમાં આવી હતી. જે હેઠળ કોઇ પણ કરદાતા ૨૦૧૫-૧૬ને અંતે જાહેર નહીં કરેલાં કાળાં નાણાંની જાહેરાત કરી શકે. કરદાતાએ ટેક્સ, સરચાર્જ અને પેનલ્ટી મળીને જાહેર કરેલાં નાણાંનો ૪૫ ટકા ટેક્સ ભરવાનો રહેશે. આ જાહેરાત કર્યા પછી તેને પ્રોપર્ટી ટેક્સમાં પણ છૂટ મળશે. આ ઉપરાંત ભવિષ્યમાં કોઇ પણ પ્રકારનું એસેસમેન્ટ કે પૂછપરછ પણ થશે નહીં. કરદાતાએ ૩૦ નવેમ્બર સુધીમાં ટેક્સ ભરી દેવાનો રહેશે. કરદાતા કાળાં નાણાંની જાહેરાત ઓનલાઇન અથવા જે તે વિસ્તારની કચેરીમાં કરી શકે.